Lav et referat af nedenstående tekst:

Tekst:
Det er en særlig dag på Nordsøen Oceanarium i Hirtshals onsdag, da en omkring to meter lang og 180 kilo tung hvidnæset delfin kommer på bordet uden for på parkeringspladsen. En stribe biologer og dyrlæger skal skære i den døde delfin, der er tøet op efter at have ligget i fryseren hos Nordsøen Oceanarium i nogle måneder. Syg delfin fra Aalbæk Delfinen blev fundet ved Aalbæk i vinters, hvor Naturstyrelsen måtte aflive den, da den virkede syg. - Den lå og flød rundt i vandkanten, fortæller biolog Kristina Ydesen fra Nordsøen Ocenarium. Nu skal man finde ud af, hvorfor den var dårlig. Hvalarten hvidnæse (lagenorhynchus albirostris), der kan måle helt op til tre meter, er efter marsvinet den mest almindelige hvalart i Danmark. - Vi kigger efter alt muligt, og om der er tegn på sygdom, forklarer biolog Kristina Ydesen. Umiddelbart har hun ikke noget bud på dødsårsagen. - Den er måske lidt til den tynde side set ud fra spæklagets tykkelse, forklarer hun. Ingen ydre tegn Men der er ingen ydre tegn på skader så som sår, ligesom der heller ikke er tegn på, at den er kommet til skade. Det gør det set med Kristina Ydesens øjne det spændende i forhold til at finde ud af, hvad der egentlig er sket. - Nu har vi fået fornøjelsen af at undersøge den, siger hun og tilføjer, at al data omkring den døde delfin indgår i forskning. Dødsårsag måske i hjernen På den måde kan forskere være med til at bestemme mange forskellige forhold som alder, køn og dødsårsag. Og delfinen skal også undersøges for morbillivirus, der inficerer havpattedyr og kan være årsag til, at den er strandet i Aalbæk Bugt - og dermed i sidste ende har kostet delfinen livet. Det gøres ved at tage prøver af hjernen, for det er i hjernevævet, man kan teste for morbillivirus, der rammer en række hvalarter. Morbillivirus kendes ifølge videnskab.dk fra mæslinger hos mennesker, men er her af særlig veterinær interesse, fordi havpattedyr, såsom sæler og hvaler, muligvis kan smitte til pelsdyr. - Måske er vi heldige, at der er noget tilbage, som vi kan udstille her på Nordsøen Oceanarium, siger biolog Kristina Ydesen.

Referat:
Umiddelbart er der ingen synlige tegn på, hvorfor en strandet delfin i Aalbæk Bugt ikke kunne klare sig i naturen.